Banka (chémia)

Banka v chemickom priemysle znamená sklenená nádoba rozličného tvaru a veľkosti používaná v chemickom laboratóriu.

Na destiláciu sa používajú destilačné alebo frakčné banky s postranným tubusom, na prácu s usadeninami Erlenmayerove banky, na spaľovanie pri vyšších teplotách Kjeldahlové (hruškové) banky.

Pri filtrácii za zníženého tlaku sa používajú hrubostenné odsávacie banky v spojení s Buchnerovým lievikom. Pri prácach za zníženého tlaku sa používajú banky s guľatým dnom alebo slzové banky, na titráciu titračné banky s plochým dnom.

Pri prácach vyžadujúcich miešanie sa používa sulfonačná banka so širokým hrdlom, na zahrievanie kvapalín pri normálnom tlaku varná banka.

Laboratórne sklo